nettverk
        
         (kommunikasjonsteknologi)
Store norske leksikon,Teknologi og industri,Telekommunikasjon og kringkasting,Kommunikasjonsteknologi
Nettverk er et system av noder sammenkoblet av linker som muliggjør elektronisk kommunikasjon mellom nodene i nettverket. Nodene kan være datamaskiner, smarttelefoner eller annet periferiutstyr. Linker kan være fysiske kabler som for eksempel optiske fibre, eller trådløse linker som Wi-Fi eller 4G. Eksempler på nettverk er internett, telefoninett, WAN og lokalnett.
IT-nettverk, eller telekommunikasjonsnett, består konseptuelt av tre lag: Datalaget håndterer transport av data mellom to noder i nettet. Kontrollaget håndterer kontrollinformasjon (signallering) i nettet. Administrasjonslaget håndterer administrasjon av infrastrukturen i nettet. IT nettverk har hatt en enorm utvikling siden 1970-tallet. Kapasiteten i nettene har mangedoblet seg som følge av Moores lov og at prisen på nettverkskomponenter har gått kraftig ned. Internett er det mest kjente nettverket, der mer enn halvparten av verdens befolkning har tilgang. Les mer i Store norske leksikon kommunikasjonsteknologi datakommunikasjon